Document ID: /roh_data/filtered/fineweb-2-filterrobots_roh.jsonl.gz/40038

Il Chalender Ladin è l’unic chalender rumantsch che menziuna per il di dad oz il num Flurinda. Menziunain era la Flurina, la sora da noss Ursin che festivescha quest onn ses 75avel di da naschientscha. Quests dus prenums da dunnas correspundan a Flurin u era a Florian. Ma quel famus sontg che ha midà aua en vin ha ses onomastic pir mardi proxim.
Tgi sa, pertge ch’il chalender menziuna oz la furma feminina? Ma atgnamain, pertge betg? En general domineschan ils nums masculins nossa istorgia ed era noss toponims. Quai conferman ils blers nums cun Flurin, Fluri e Cafluri. Forsa datti en avegnir in bel di l’expressiun «stut sco la giatta da Flurina»?